Pad Magixa

**Pad Magixa** je devetnaesta epizoda prve sezone Winx Cluba.

## Sažetak

Nakon što je izgubila svoje moći, Bloom se vraća u Magix. Trix preuzmu kontrolu nad Mračnim Tornjem i oslobode Vojsku tame kako bi počele vladati Magičnom dimenzijom.

## Radnja

Epizoda počinje u Alfei, gdje Bloom i Stella ulaze u školu tužne zbog gubitka Bloominih moći. Ostale Winxice pitaju što joj se dogodilo, a zatim se pojavljuje Griselda i vodi Bloom k Faragondi. Bloom objašnjava ravnateljici sve što sada zna o svojoj prošlosti, a Faragonda otkriva da je to već znala. Bloom se srdi, a zatim kaže da su Trixice bile te koje su joj to ispričale i ukrale njezine moći. Faragonda se brine.

U Mračnom Tornju, Trixice se pojavljuju unatoč tome što su izbačene. Griffin ih pokušava zaustaviti, no Trixice ju napadaju. Stormy baca oluju koja tjera ostale vještice da padnu, a Griffin ih stavlja na tlu i baca mjehurić na Trixice. Ali Darcy hvata mjehurić i uništava ga. Icy tada zamrzava Griffin i kaže joj i vješticama da su Trixice sada glavne, te zarobljava Griffin i učiteljice kako bi ih poslale u školske tamnice.

Trixice čine da Vojska tame iz Mračnog Tornja padne pod njihovu vlast. U međuvremenu, Faragonda kontaktira Saladina kako bi upozorio Crvenu Fontanu, a zatim kaže da ne uspijeva kontaktirati Mračni Toranj. U sobi Winxica, Bloom kaže da je bila beskorisna jer nije mogla rabiti svoje moći kada su joj doista bile potrebne.

U Crvenoj Fontani, Sky naziva Bloom, a Stella joj kaže da sa ne može javiti. Riven to čuje, i odlazi u Mračni Toranj k Darcy. Ondje nalazi Trixice u Griffininu uredu i Riven se iznenađuje. Tada otkriva da ga je Darcy bila hipnotizirala i budi se. Ali Trixice Rivena izbacuju iz akcije. Trixice se pripremaju osvojiti Magix i tjeraju da se Vojska tame pojavljuje.

U Alfei Winxice vide da su na nebu crni oblaci, i počinje kiša s crnim kapljicama koje se transformiraju u neka čudovišta iz Vojske tame koja ulaze u školu. Profesor Palladium evakuira školu, ali stvorenja nastavljaju napadati. Winxice se osim Bloom transformiraju, kao i ostale vile. No za sada vojska Trixica pobjeđuje.

Neka čudovišta počinju loviti Bloom, a kada je zarobljena, Palladium baca svjetlosni mač i uništava ga, tehniku koju će podučavati u drugoj godini. WizGiz također napada transformacijama. Faragonda govori Saladinu da je situacija jako loša, a on kaže da je i u Crvenoj Fontani baš isto i da će, ako nešto ne učine, sav Magix pasti.

U Crvenoj Fontani, Specialisti se bore protiv vojske Trixica, no čudovišta ih za sada brojčano nadjačavaju. Codatorta također uništava neka čudovišta. Pojavljuje se letjeći autobus s Diaspro i pomaže Specialistima, a Diaspro kaže da su došli po Skyja. Ona mu kaže da je njegova dužnost da pođe s njom i baca mu uže, ali Sky prerezuje uže dajući joj do znanja da će ostati. Eraklyonski autobus odlazi.

Trixice odlučuju uzeti pauzu, tako da im se sve škole predaju, i dovode sva čudovišta iz Vojske tame natrag u Mračni Toranj.

## Važni događaji

* Trixice preuzimaju kontrolu nad Magixom sa svojom Vojskom tame.
* Riven je shvatio da su Darcy i njezine sestre manipulirale njime.
* Sky prekida s Diaspro.

## Likovi

* Bloom
* Stella
* Flora
* Tecna
* Musa
* Sky
* Brandon
* Riven
* Timmy
* Icy
* Darcy
* Stormy
* Kiko
* Peppe
* Knut
* Faragonda
* Griselda
* Griffin
* Codatorta
* Saladin
* Diaspro

## Korištene čarolije

* Sfera zaborava — Darcy ju je iskoristila protiv Rivena.
* Računalni udar — Tecna ga je iskoristila kako bi zaštitila Musu od stvorenja iz Vojsku tame.

## Zanimljivosti

* Bloom objašnjava Faragondi cijelu istinu, no ravnateljica je već sve znala.
* Iako je Bloom izgubila svoje moći, u stanju je proći kroz čarobnu barijeru. Ovo je objašnjeno u epizodi 25 (Izazov).
* Alfea, a zatim Crvena Fontana su napadnute.
* Prvo pojavljivanje crne kiše, koja ima sposobnost probuditi stvorenja.

## Pogreške

* Neki od stolaca i stolova u pozadini preklapaju se s Griffinom kada ugleda Trixice.
* Kad Bloom ustane iz kreveta, rukavi su joj plavi.
* Dok Trixice nadapaju Rivena, Stormy podiže svoju desnu ruku, ali umjesto da bude ispred Icy, iza je.
* Dok se Specialist sa zelenom kosom bori protiv stvorenja iz Vojske tame, mač mu prolazi kroz tijelo.
* Ponekad je Skyjev dragulj bio boje Rivenovog dragulja.
* U Mračnom Tornju, nakon što tornado prestane i Griffin skoči i teleportira sve na sigurno, većina vještica su neke od vila iz Alfee.
* Tijekom bodrenja Trixica, nekoliko vještica nalikuje studentima Alfee u jednoj sceni.
* Ogrebotina koju je Stormy napravila na Rivenovom licu nestaje nekoliko trenutaka nakon što je nastala.
* Tijekom Rivenovog sukoba s Trixicama, njegov mač nakratko postaje plav prije nego što vrati svoju izvornu boju.

### Hrvatska sinkronizacija

* Kada i Darcy i Tecna bacaju svoje čarolije ne čuje se ništa čak i ako se oba puta vidi da miču usnama ali se imena obiju čarolija ne čuju.